དེ་ཡང་གོང་ཚེས་ཉིན་གྱི་ཆུ་ཚོད་༡༢ཐོག་རྡ་རམ་ས་ལའི་བཞུགས་སྒར་ཕོ་བྲང་ཆིབས་ཐོན་གྱིས་ཀང་ར་གནམ་ཐང་བརྒྱུད་ལྡི་ལིར་ཕེབས་ཡོད་པ་དང་།ཚེས་༡༠ཉིན་ཡུ་རོབ་བྱང་ཨར་ལེན་ཌིའི་ལོན་ཌོན་ཌེ་རེ་གྲོང་ཁྱེར་གྱི་ཚོགས་པས་ཇི་ལྟར་གསོལ་བ་བཏབ་པ་ལྟར་ཞེས་པར་བྱམས་རྩེའི་ཉམས་ལེན་གྱི་བརྗོད་གཞིའི་ཐོག་མི་མང་ལ་གསུང་བཤད་གནང་རྒྱུ།ཚེས་༡༣ཉིན་འཇར་མན་ཧྥ་རན་ཁུ་ཧྥོར་ཊི་བོད་ཁང་ནས་ཇི་ལྟར་གསོལ་འདེབས་ཞུས་དོན་ལྟར་ཇའོ་རན་རྡི་ཧལ་ཚོམས་ཆེན་དུ་ཐུན་མོང་གིས་སྤྱོད་པའི་གོ་ལའི་སྤྱོད་བཟང་གི་བརྗོད་གཞིའི་ཐོག་མི་མང་ལ་གསུང་བཤད་སྩལ་རྒྱུ།ཚེས་༡༤ཉིན་འཇར་མན་ཧྥ་རན་ཁུ་ཧྥོར་ཊི་ཇའ་རན་རྡི་ཧལ་ཚོམས་ཆེན་དུ་ཉིན་གཅིག་རིང་ནུབ་ཕྱོགས་ཀྱི་ཚན་རིག་དང་ནང་པའི་ལྟ་ཚུལ་ཞེས་པའི་ལྷན་ཚོགས་ལ་མཉམ་བཞུགས་གནང་རྒྱུ།ཚེས་༡༦ཉིན་གྱི་སྔ་དྲོ་ཨི་ཊ་ལིའི་སི་སེ་ལའེ་མངའ་སྡེའི་ཊཱོར་མི་ནཱ་རུ་ཡོད་པའི་རུ་ཞི་བདེའི་སྐོར་ལ་མི་མང་ལ་བཀའ་སློབ་སྩལ་རྒྱུ།